পদ্মা সেতুর অর্থায়নের মাউ স্বাক্ষরের জন্য যোগাযোগমন্ত্রী ওবায়দুল স্বয়ং অর্থনৈতিক সম্পর্ক সচিব, সেতু সচিব- উপর্যুপরি পদ্মা সেতু প্রকল্প পরিচালককে সঙ্গে নিয়ে মালয়েশিয়া ছুটে গেছেন। ১০ এপ্রিল মাউ স্বাক্ষরও করেছেন। তেমনটাই তারা জাতিকে জানিয়েছেন। অর্থমন্ত্রীর কথা যদি সত্য হয় তবে কি মুশকিল। বাঘা মন্ত্রী, বাঘা সচিবরা কি তবে মাউ-এর পেপারগুলো না পড়েই মালয়েশিয়ায় পদ্মা সেতু জয় করতে গেলেন। সমঝোতা স্মারকের ইংরাজী কপি পঠন পাঠনে অতি দক্ষ আমাদের অর্থমন্ত্রী। তার চুলমাত্র ভুল হওয়ার কথা নয়। ওবায়দুলও কি দেশে ফিরে দীপুমনির মতো সুর পাল্টে বলবেন মাউ নয়- আমরা পদ্মা সেতু দিয়ে মালয়েশিয়ার সঙ্গে অনেক আলোচনা ও হাউকাউ করে এসেছি। তবে নবযুগের মন্ত্রী-আমলাদের অভিনব কর্মকাণ্ড অনুধাবনে অবশ্য ভুল করতে পারেন অর্থমন্ত্রী। অবকাঠামোর মাউ-এ পদ্মা সেতু পড়েই। কেননা পদ্মা সেতু অবকাঠামোর মধ্যেই পড়ে যে!